text: Djokovic vann US Open – setti nýtt met fyri aðru ferð í ár
text: #000001
text: Djokovic hevur vunnið 24 grand slam meistaraheiti og ehvur lagt seg ájavnt 50-ára gamla metinum hjá Margaret Court
text: #000002
text: Novak Djokovic er nú fyrsti maður at vinna 24 grand slam meistaraheiti, eftir at hann í gjár vann US Open finaluna móti Daniil Medvedev.
text: #000004
text: Djokovic átti harrametið frammanundan, og við 24. Grand slam meistaraheitinum hevur hann eisini lagt seg ájavnt metinunum hjá hjá Margaret Court. Sostatt eru bæði harra- og kvinnumetini fyri grand slam meistaraheiti 24.
text: #000005
text: Djokovic vann dystin í trimum settum, og hóast tað í grand slam kappingum verður spælt best av fimm, og Djokovic vann við minstu margu í settum, so var talan ikki um ein ójavnan dyst, sum úrlslitið kundi givið fatan av.
text: #000006
text: Djokovic breyt servuna hjá Medvedev longu í øðrum partíi í fyrsta setti, og yvirhøvur var talan um eitt rættiliga trygt sett til Djokovic, sum endaði 6-3.
text: #000007
text: Annað sett var kortini eitt rætt maratonsett, ið mátti avgerast við tie-breakara eftir ein tíma og 44 minuttir. Aftur var Djokovic ovastur og vann settið 7-6 (7-5)
text: #000008
text: Báðir brutu servuna hjá hvørjum øðrum í byrjanini av triðja setti, men eftir hetta megnaði Djokovic at stýra restina av settinum, sum hann vann 6-3.
text: #000009
text: Djokovic legði seg ájavnt grand slam metinum hjá Rafa Nadal, tá hann í januar vann Australian Open fyri 10. ferð og samstundis vann sítt 22. Grand slam heiti.
text: #000010
text: Í summar setti Djokovic met, tá hann vann French Open, og nú hann hevur vunnið sína triðu grand slam kapping í ár, hevur hann altso aftur sett met.
text: #000011
text: Við hesum seinasta sigrinum er Djokovic eisini einasti maður, ið hevur vunnið tríggjar av teimum fýra grand slam kappingunum sama ár fýra ferðir.
text: #000012